Lars Nieberg
Lars Nieberg (* 24. Juli 1963 in Wittingen) is en spoodriek düütsch Springrieder.

Anfangsjohren 
Nieberg fung mit söss Johr up den Riederhoff vun sien Öllern an to rieden. 1980 fung he sien Lehre as Berieder bi den lateren Bundstrainer vun de düütsch Springrieder, Herbert Meyer an. Nah en eenjohrig Tüschenstatschoon in’n Stall vun Paul Schockemöhle gung he nah Hamborg in den Stall vun Achaz von Buchwaldt, wo he bit 1990 as Berieder tätig weer. Dornah gung he up Vermittlung vun Herbert Meyer nah Hessen, wo he en Beriedertätigkeit in dat Gestüt Wäldershausen upnehm. In’n April 1994 hett he dor ok de Gestütsleitung övernommen.

Riederkarriere 
De internatschonale Karriere vun Nieberg fung 1990 an. Midden vun de 1990er Johren reck he de Weltspitze. Nahdem he 2005 un 2006 Peer ut den Sport verafscheeden dee, hemm Besehren bi de verbleeven Sportpeer dorto führt, dat dat in sien Karriere to mehreren Rückslääg keem. 

Nahdem he 2009 weer mehr Spood up Turnieren harr, hett de Eegendömerin vun dat Gestüt Wäldershausen in‘n Oktober 2009 ankünnigt, sück ut den Peersport torüchtotrecken. To’n 1. April 2010 hett Nieberg denn dat Gestüt Wäldershausen pacht un hett ut wertschaplich Grünnen den Bestand an Peer vun 70 up etwa 30 Peer minneseert. Den ehemals vun Nieberg reeden Hingst Giorgio, de nah Ungarn verpacht weer, wull Nieberg to Tucht torüch halen. 

In‘n Januar 2013 wurr he to en vun de Stellvertreder vun de Aktivenspreker vun de Springrieder wählt.

To’n 1. März 2013 övernehm Nieberg de Nahfolge vun Kurt Gravemeier as Leiter vun dat Goot Berl. Up dat Goot vun Hendrik Snoek betrüet he Tucht, Uptucht un Utbillen vun de jung Peer, dorneben traineert he de Rieder vun dat Goot. Dat Gestüt Wäldershausen wurr in’n Gegentoog minneseert, Nieberg is sietdem in dat Mönsterland to Huus. Aber all in de Loop vun dat Johr 2013 wurr dat Gestüt Wäldershausen denn doch nee verpacht.

2018 truck sück Nieberg ut den internatschonalen Turniersport torüch. För 50 Natschonenpriesdeelnahmen wurr hüm in’n Januar 2019 dat FN-Ehrenteeken in Gold mit Lorbeer verleeht.

Peer 
 Foster (* 2008), dunkelbruun Hannoveraner Hingst, Vader: For Edition, Modervader: Adlantus As; af Harvst 2018 vun Alessandra Volpi reeden
 Nabab de Revel (* 2004), dunkelbruun Belgisch Warmbloot-Ruun, Vader: Nabab de Reve, Modervader: Heartbreaker, bit Harvst 2014 vun Katrin Eckermann reeden, af April 2018 vun Max Nieberg
 Leonie W. (* 2003), bruun Westfäälsch Mähr, Vader: Larenco, Modervader: Grandeur; toletzt 2017 in‘n internatschonalen Sport insett
 Galippo (* 2001), fuchsfarven Hannoveraner Ruun, Vader: Giorgio, Modervader: For Pleasure; toletzt 2016 in’n internatschonalen Sport insett
 Levito (* 1999), dunkelbruun Rheinisch Warmbloot-Ruun, Vader: Lupicor, Modervader: Indorado, af 2013 vun Tobias Woltering reeden
 Lord Luis (* 1998), dunkelbruun Holsteener Ruun, Vader: Lord Luis, Modervader: Alcatraz, bit Midden 2009 vun Alois Pollmann-Schweckhorst reeden, Midden Juni 2011 verköfft<
 Lucie (* 1993), bruun Hannoveraner Mähr, Vader: Landadel, Modervader: Gralsritter, in‘n Dezember 2011 ut den Sport verafscheed
 Adlantus As FRH (* 1993), dunkelbruun Hannoveranerhingst, Vader: Argentinus, Modervader: Lantaan
 Fighting Alpha (* 1991, uurpsrünglich Jazeker P), brauner KWPN-Hingst, Vader: Fruhling (Landjonker), Modervader: Farn
 Loreana (* 1990), buun Holsteiner Mähr, Vader: Lord, Modervaderr: Othello, 2006 ut den Sport verafscheed
 Giorgio (* 1987), fuchsfarven Westfalenhingst, Vader: Graziano, Modervader: Pilot, ut den Sport verafscheed
 For Pleasure (* 1986; † 2011), fuchsfarven Hannoveranerhingst, Vader: Furioso, Modervader: Grannus, af Enn’n 1998 vun Marcus Ehning reeden
 Esprit FRH (* 1985; † 2015), dunkelbruun Hannoveraner Ruun, Vader: Eiger I, Modervader: Fürst Ferdinand, 2003 ut den Sport verafscheed

Erfolge

Championate un Weltcup 
 Olympisch Spelen
 1996 in Atlanta: mit For Pleasure Mannschapsgoldmedaille un 20. Platz in de Eenzelwertung
 2000 in Sydney: mit Esprit Mannschapsgoldmedaille un 4. Platz in de Eenzelwertung
 Weltmeesterschap
 1998 in Rom: mit Esprit Mannschapsweltmeester un 17. Platz in de Eenzelwertung
 2002 in Jerez de la Frontera: mit Adlantus As 4. Platz mit de Mannschap un 17. Platz in de Eenzelwertung
 Europameesterschap
 1997 in Mannheim: mit For Pleasure Mannschapseuropameester un 4. Platz in de Eenzelwertung
 2001 in Arnheim: mit Esprit 3. Platz in de Mannschap un 33. Platz in de Eenzelwertung

 Düütsch Meesterschap
 Goldmedaille: 1995
 Sülvermedaille: 1997, 1998

 Weltcupfinale
 1995 in Göteborg: 2. Platz mit For Pleasure
 1998 in Helsinki: 2. Platz mit Esprit
 2003 in Las Vegas: 4. Platz mit Fighting Alpha
 2005 in Las Vegas: 3. Platz mit Lucie
 2014 in Lyon: 26. Platz mit Leonie W

Privates 
Lars Nieberg is verheiraadt, Ehefru Gitta is ok Springriederin weenn un billd Peer ut. Nieberg is Vader vun twee Söhns.

Weblinks

Enkeld Nahwiesen 

Mann
Börger von Düütschland
Boren 1963
Springrieder
Olympiadeelnehmer (Düütschland)